Rider (Fate/stay night)

Identiti Sebenar

Nama sebenar Rider ialah Medusa, makhluk Gorgon daripada mitologi Greek. Medusa, disamping kakak-kakaknya iaitu Stheno dan Euryale, dilahirkan daripada hajat manusia yang inginkan dewi-dewi ideal, bertentangan dengan dewa-dewa Olympus yang tidak sempurna. Ketiga-tiga Gorgon ini dianugerah kecantikan, namun berbeza dengan adik-beradiknya yang lain, Medusa ditakdirkan membesar dan meninggi dalam kehidupannya. Medusa juga disumpah dengan Mata Mistik, yang mengubah setiap manusia yang bernyawa menjadi batu di bawah tenungannya, justeru memaksanya memakai penutup mata. Di atas perbezaan-perbezaan ini, Medusa dibuli oleh kakak-kakaknya yang lain. Pada suatu masa, Medusa diberikan Pegasus sebagai hadiah daripada Poseidon.
Berasa cemburu di atas daya tarikan dewi-dewi itu, Athena memaksa mereka yang menyembah golongan Gorgon itu supaya menyerang mereka, lalu ketiga-tiga dewi itu melarikan diri ke sebuah pulau. Perasaan malu yang menakluki jiwa Medusa menyebabkannya membenci manusia, sehingga sanggup membunuh lelaki-lelaki yang cuba menceroboh masuk yang dibawa oleh nafsu mereka terhadap kakak-kakaknya. Medusa semakin gemar membunuh manusia; kewujudannya menjadi simbol yang mengerikan untuk manusia. Perasaan-perasaan gerun ini, seperti keinginan melahirkan anak-anak Gorgon, mengubah imej dan rupa Medusa yang menjadi Gorgon lagenda. Meskipun seringkali diusik oleh adik-beradiknya, Stheni dan Euryale mencintai Medusa, dan setelah menyedari bahawa mereka bertanggungjawab di atas keganasannya, mereka mengorbankan diri mereka dengan membenarkan Medusa memakan darah dan daging mereka. Akhirnya, makhluk Separa dewa Perseus, dengan lima buah Noble Phantasmnya, memancung kepala Medusa, mengakhiri jasadnya yang terseksa dan hiba. Dalam ambang kematiannya, Medusa menyedari bahawa Stheno dan Euryale, meskipun telah melayannya dengan buruk, telah memberinya memori-memori yang paling manis dalam hidupnya. Dunia Fate/stay night telah mengeluarkan sebarang rujukan kepada rambut-rambut dewi-dewi Gorgon itu yang dicipta daripada ular, sebaliknya menggambarkan rambut mereka sebagai sangat panjang, dan bukannya rambut berular.

Peranan

Master asal Rider ialah Sakura Matō; akan tetapi, Rider menjadi Servant Shinji apabila Sakura yang tertekan oleh paksaan Shinji, memberikan hak miliknya sebagai Master kepada lelaki itu. Rider tidak menyayangi Shinji, menganggapnya sebagai seorang yang kejam dan keji, namun tetap patuh terhadap arahan-arahannya sebagai Servant yang setia. Disebabkan latar belakang Rider dan Sakura yang seakan-akan serupa, dia berasa kasihan terhadap gadis itu, dan cuba melindunginya jika mampu. Seperti kebanyakan Servant yang mengambil bahagian dalam Peperangan Holy Grail yang ke-5 ini, Rider tidak mempunyai sebarang motivasi untuk memburu Holy Grail tersebut.
Meskipun dianggap sebagai salah satu Servant yang paling handal dalam Peperangan Holy Grail ke-5, Rider dibunuh dalam hampir setiap senario. Dalam senario Fate, Rider dibunuh oleh Saber; dalam Unlimited Blade Works pula Rider dibunuh awal-awal lagi oleh Master Caster, iaitu Sōichirō Kuzuki. Namun, dalam senario Heaven's Feel, Rider dibebaskan daripada kontraknya dengan Shinji, lalu membantu Shirō Emiya dalam pertarungannya dengan Dark Saber dan Angra Mainyu.
Dalam judul Fate/hollow ataraxia pula, Rider seringkali dilihat berada di dalam kediaman Shirō, taksub dengan minatnya iaitu membaca. Dia juga membantu Servant lain dengan menghalang penaklukan Makhluk Shadow Wolf dalam kejadian gerhana Fuyuki.
Dalam Eclipse, iaitu episod bonus dalam Ataraxia, Rider dan Sakura bekerjasama dalam menggoda Shirō lalu melakukan persetubuhan bertiga-tiga. Sebenarnya, ini merupakan tindakan yang dilakukan Rider sendiri demi memaksa Shirō bertindak lebih agresif terhadap Sakura. Namun, Shirō menyedari disebalik motifnya bahawa Rider menaruh perasaan kepadanya. Kemunculan Sakura dalam episod ini adalah sekadar sihir yang dimanipulasikan oleh Rider sahaja, mewakili niat sebenar Rider dalam tindakannya.